Hip+hop

=Hip hop=

Hiphop er en kulturell retning med opprinnelse i svarte og latino ungdomsmiljøer i The Bronx, New York på 1970-tallet med fokus på utøvelse av kunstneriske utrykk ute på gata i det offentlige rom, ofte i en konkuransepreget og selvhevdende form.Uttrykket hiphop brukes ofte synonymt med hiphop-musikk (opprinnelig kalt b-beat, senere også rap, eller rap-musikk) som ble grunnlagt av den jaimaicanskfødte DJ Kool Hercs oppfinnelse av breakbeat-en under spilling på gratis gatefester (block parties). Som en helhetlig kulturell og sosial bevegelse regnes gjerne Afrika Bambaataa som grunnleggeren av hip hop og definerte de fire grunnelementene; det musikalske uttykket i dj-ing, det uttalte ordet i mc-ing(rapping), det skrevne ordet i graffiti og det akrobatiske kropsspåket i break dancing, i tillegg til det femte elementet, kunnskap. Selverklært hiphop-filosof KRS-One har senere definert forholdet slik; "Rap is something you do, hip hop is something you live" (fritt oversatt: Rap er noe du gjør, hiphop er noe du lever). KRS-One har også lagt til (human) beatboxing, gate-klesmote, gate-språk og gate-entrepenørskap på listen over hiphopens elementer. Uttrykket b-boy / b-girl blir brukt om en ungdom som lever og uttykker hiphop i stil og holdning, dog opprinnelig kun om break-dansere. Årene fra slutten av 1980-tallet til midten av 1990-tallet regnes som the golden age (den gylne tiden) for den komersielle hiphop-musikken, da den forandret store deler av populærmusikk/-kultur over hele verden. Mens den tidlige hiphop-bevegelsen i utgangspungtet var uttalt anti-vold og anti-rusmidler, har hiphop-artister også vært opptatt av å beskrive virkeligheten i fattige urbane, ofte svarte, strøk, og mye hiphop har senere blitt kritisert for å være både sexistisk, rasistisk og volds- og dopforherligende, og for bruk av banning og annet "stygt språk". Musikalsk har denne dobbeltheten gjerne kommet til utrykk i kategoriseringen mellom såkalt concious- og gangster-rap.